રેરા એક્ટ મુજબ ઓથોરિટી (ચેરમેન અને ઓછામાં ઓછા બે સભ્ય)ની નિમણૂક કરવાની હોય છે. ૧ મેથી સરકારે બિલ્ડરોને આ એક્ટનું પાલન કરવા આદેશ આપ્યો છે અને ત્રણ માસની અંદર બિલ્ડરોએ ર‌િજસ્ટ્રેશન કરાવી લેવાની પણ સૂચના છે. એક માસ વીતી જવા છતાં હજુય સરકારે ઓથોરિટીના સભ્યોની નિમણૂક કરી નથી એટલું જ નહીં, ઓનલાઇન કરવાની થતી રેરાની કામગીરી માટે હજુ વેબસાઇટ પણ બનાવી નથી. આવા સંજોગોમાં બિલ્ડરે જો રેરા ર‌િજસ્ટ્રેશન કરાવવાનું હોય તો ફર‌િજયાતપણે મેન્યુઅલ સિસ્ટમનો સહારો લેવો પડે.